Predkladacia správa

	Vláda Slovenskej republiky v zmysle svojho vládneho programu sa zaviazala aktívne riešiť aj problémy rómskej národnostnej menšiny. Podľa plánu práce vlády SR podpredseda vlády SR pre ľudské práva, menšiny a regionálny rozvoj má predložiť materál návrh na použitie prostriedkov štátneho rozpočtu, uvedených v zákone NR SR o štátnom rozpočte na rok 2001 v kapitole Všeobecná pokladničná správa - Rezerva na projekty riešenia problémov rómskej komunity. I. časť bola schválená vládou SR na svojom zasadnutí 25. apríla  uznesením č. 364 k správe o plnení bodu B.2 uznesnia vlády SR č. 214 zo 7.3.2001.
Na základe tohto uznesnia bolo vyčlenených 5 mil. Sk z prostriedkov sociálnych a kultúrnych potrieb rómskej komunity a to na spolufinancovanie výstavby Základnej školy na ul. Podjavorinskej , Luník IX v Košiciach, Základnej školy na Novej ul. v Sečovciach, Základnej školy na ul. Ivana Krasku v Trebišove  a Materskej školy č. 32 reprofilovanú na Základnú školu Ťahanovce v Košiciach.

V prílohe uznesenia vlády SR je návrh na použitie prostriedkov štátneho rozpočtu, uvedených v zákone NR SR o štátnom rozpočte na rok 2001 v kapitole Všeobecná pokladničná správa - Rezerva na projekty riešenia problémov rómskej komunity - II. časť, v ktorej je stanovený postup na realizáciu adresného použitia prostriedkov zo štátneho rozpočtu.

Týmto uznesením vlády SR sa navrhujú podporiť nasledovné projekty:

- prezentácia rómskych aktivít v SR v Európskom parlamente v Bruseli 

- prezentácia rómskych aktivít v Rade Európy v Štrasburgu

- príspevok na dokončenie publikácie Spoločná vec z medzinárodnej konferencie Rešpektovanie a ochrana základných ľudských práv minorít v činnosti orgánov pre uplatňovanie práva

- príspevok na dotlač a distribúciu 1000 ks adresára INFO: ROMA-ADRESÁR

- príspevok na vydanie publikácie Ľudské práva - práva menšín - systém ochrany

- príspevok na pokračovanie projektu Tolerancia - príprava štyroch nových videoklipov

- príspevok na nákup unimobuniek na dočasné ubytovanie rómskych rodín po požiari v obci Čičaca

- príspevok na zamestnanie dvoch sociálnych pracovníkov obecnou samosprávou Svinia 

- príspevok na prípravu projektovej práce na rekonštrukciu materskej školy v obci Čakanovce, subjekt: občianske združenie pre výchovu rómskych detí v Čakanovciach

- príspevok na dokončenie vodovodu na ulici Dolná Hôšťa v obci Rimavská Seč

- príspevok na podporu projektu Sociálno-psychologický výcvik dospelých Rómov

- príspevok na prípravu projektovej dokumentácie mosta v obci Vysoká nad Uhom

- príspevok na realizovanie projektu Malá rodinná škola pre rómsku komunitu pre Slovenský kríž v Trebišove